Georgius Osborne

Georgius Osborne, nomine nativo Gideon Oliver Osborne (Londinii in regione urbana Paddington natus die 23 Maii 1971) est politicus et diurnarius Anglicus.

Londinii educatus est ubi scholam S. Pauli Coletinam frequentavit. Alumnus est Collegii Magdalenae apud Oxonienses, ubi libellos Isis edidit sociusque erat societatis convivialis Bullingdon. Deinde iuxta politicos nonnullos, Duglassium Hogg, Ioannem Major, Gulielmum Hague, Michaelem Howard a nuntiis sive ab epistulis laboravit. A die 7 Iunii 2001 usque ad 3 Maii 2017 legatus Parlamento Britannico munere populi Tatton functus est, factionis Conservativae sodalis. A die 12 Maii 2010, primo ministro Davide Cameron, Cancellarius Scaccarii meruit, e quo officio a nova prima ministra Theresa May statim die 13 Iulii 2016 eiectus est. Comitiis parlamentariis 2017 recusatis, munus editoris diurnarii Londiniensis Evening Standard mense Maio 2017 suscepit, possessore Eugenio Lebedev cui iam amicus fuerat.

 Notae 

 Bibliographia 
 Ed Caesar, "George Osborne's Revenge" in Esquire (Septembri 2017)
 Richard Partington, "George Osborne's ambitions over IMF top job prompt criticism" in The Guardian (4 Iulii 2019)

 Nexus externi 

 Georgii Osborne pagina interretialis
 De Georgio Osborne apud TheyWorkForYou.com

Categoria:Cancellarii Scaccarii
Categoria:Alumni Universitatis Oxoniensis
Categoria:Diurnarii Britanniae
Categoria:Legati Parlamento Britannico
Categoria:Editores diariorum